Henry Charles

Mathemategwr ac awdur o Gymru oedd Henry Charles (1778 – 1840). Ganwyd yn Ffynon Loyw, plwyf Breudeth, sir Benfro, yn fab i Henry Charles, amaethwr lleol a fu'n aelod gyda'r Annibynwyr yng nghanrif 18. Derbyniodd ei addysg yn ysgol capel Annibynwyr Trefgarn Owen, ac yn ddiweddarach cyfrannodd lawer at yr achos hwnnw trwy gyfrwng erthyglau diwinyddol mewn misolion crefyddol megis Yr Efangylydd a Seren Gomer er enghraifft.  Ymddiddorai yn bennaf yng ngwyddor rhifyddiaeth, ond meddai ar y ddawn i farddoni yn ogystal.

Bu farw yn 1840 yn 62 mlwydd oed, a chladdwyd ef ym mynwent Breudeth. Gadawodd arian i gapel Trefgarn Owen ac i'r Gymdeithas Genhadol.

 Ffynonellau 
 Y Diwygiwr, 1840, 322;
 Ewyllys yn Ll.G.C.;
 Brawdy MSS.

Categori:Diwinyddion o Gymru
Categori:Genedigaethau 1778
Categori:Llenorion Cymraeg
Categori:Marwolaethau 1840
Categori:Mathemategwyr o Gymru
Categori:Pobl o Sir Benfro